### 2.7. Obre la ubicació…

El diàleg «Obre una ubicació» permet carregar una imatge des d'una ubicació en línia o de xarxa, especificada per un URI, en qualsevol dels formats que el GIMP admet.

#### 2.7.1. Activar l'ordre

Podeu accedir a aquesta ordre des del menú Fitxer → Obre una ubicació….

#### 2.7.2. Descripció de la finestra de diàleg

Els esquemes més típics per a obrir imatges són:

file://

  per a obrir una imatge d'una unitat de disc local

  Podeu ometre el prefix «file://» i obrir les imatges simplement posant-hi un camí absolut o relatiu i el nom del fitxer.

  La carpeta base predeterminada per als camins relatius depèn del sistema operatiu. Generalment és `/home/<nom_de_usuari>/` en Linux, `C:\Documents and Settings\<nom_de_usuari>\My Documents\My Images\` en Windows i `/Users/<nom_de_usuari>/` en Mac OS X.

ftp://

  per a obrir una imatge des d'un servidor ftp

https://, http://

  per a carregar una imatge des d'un lloc web

  | Suggeriment
  Quan visiteu un lloc d'internet, podeu fer clic amb el botó dret del ratolí en una imatge i triar «Copia l'adreça de l'enllaç» en el menú desplegable. Llavors enganxeu-la en el diàleg «Obre una ubicació» per a obrir-la en el GIMP. Encara que aquesta ordre fa molt fàcil agafar imatges des de llocs web: Respecteu els drets d'autor si us plau! Les imatges, encara que estiguin publicades en internet no sempre són lliures perquè les useu.

2.6. Open as Link Layer… |  | 2.8. Obre un fitxer recent

Report a bug in GIMP Informa d'un error de documentació