### 4.3. Diàleg de l'Historial de documents

Figura 15.50. Diàleg de l'Historial de documents

El diàleg de l'historial mostra la llista de documents que s'han obert en la sessió anterior. És més completa que la llista que s'obté amb l'ordre «Fitxers recents».

#### 4.3.1. Activeu el diàleg

Aquest diàleg és un diàleg acoblable; mireu la secció Secció 2.3, «Diàlegs i acobladors» sobre el seu ús.

Podeu accedir-hi:

- Des del menú principal: Finestres → Diàlegs acoblables → Historial de documents.

- des del menú de la pestanya en qualsevol diàleg acoblable fent clic sobre el botó i seleccionant Afegeix una pestanya → Historial de documents.

- Des del menú principal: Fitxer → Fitxers recents → Historial de documents.

#### 4.3.2. Ús del diàleg historial de documents

La barra de desplaçament us permet navegar per totes les imatges que heu obert abans.

En el menú de la pestanya del diàleg de l'«Historial de documents», es pot triar entre Visualitza com a graella i Visualitza com a llista. En mode graella, els documents es dipositen en una taula rectangular. En mode llista, s'alineen verticalment, en cada fila es mostra una miniatura del contingut de la imatge, el nom i les dimensions en píxels.

| Suggeriment
Ctrl+F obriu un camp de cerca. Mireu Visualitza com a llista

Utilitzeu el botó Obre l'entrada seleccionada o l'ordre Obre la imatge del menú contextual del diàleg, per a obrir la imatge que heu seleccionat. Amb la tecla Maj premuda, s'aixeca una imatge amagada darrere d'altres. Amb la tecla Ctrl premuda, s'obre el diàleg Obre una imatge.

Utilitzeu el botó Elimina l'entrada seleccionada o l'ordre Elimina l'entrada del menú contextual del diàleg, per eliminar una imatge del diàleg Historial. La imatge també s'elimina de la llista d'imatges obertes recentment. Però la imatge en si no s'esborra.

Utilitzeu el botó Neteja tot l'historial dels fitxers o l'ordre Neteja l'historial del diàleg del menú contextual, per a eliminar tots els fitxers de l'historial.

Utilitzeu el botó Recrea la previsualització o l'ordre Recrea la previsualització del menú contextual del diàleg per actualitzar la previsualització en cas de canvi. Amb la tecla Maj premuda, actua en totes les previsualitzacions. Amb la tecla Ctrl premuda, s'eliminen les previsualitzacions que corresponen a fitxers que no es poden trobar.

##### 4.3.2.1. Menú contextual de l'historial de documents

Figura 15.51. Menú contextual de l'historial de documents

Visió general

  Podeu obtenir el menú contextual de l'historial de documents fent clic-dret sobre un fitxer en el diàleg de l'historial de documents, o fent clic al botó del menú de la pestanya i obrint el submenú Menú de documents). Diverses de les operacions també estan disponibles a través dels botons de sota el diàleg. Aquestes operacions estan documentades anteriorment. La resta s'enumeren a continuació.

  Copia la ubicació de la imatge

    Copia la ubicació de la imatge permet copiar el camí de la imatge seleccionada al porta-retalls.

  Mostra en el Gestor de fitxers

    Mostra en el Gestor de fitxers obre la ubicació de la imatge en el Gestor de fitxers predeterminat del sistema.

4.2. Diàleg de les imatges |  | 4.4. Diàleg de les plantilles

Report a bug in GIMP Informa d'un error de documentació