### 3.17. Aclareix/Crema

L'eina Aclareix o Crema utilitza el pinzell per a aclarir o enfosquir els colors de la imatge i determina quins píxels es veuen afectats.

#### 3.17.1. Activació de l'eina

Hi ha diferents possibilitats per a activar l'eina:

- Des del menú imatge: Eines → Eines de pintura → Ferro roent.

- Fent clic a la icona eina en la caixa d'eines.

- Polsant la tecla drecera Maj+D.

#### 3.17.2. Tecles modificadores

Ctrl

  Commuta entre els modes aclareix o crema. El mode romandrà canviat fins que la tecla Ctrl es deixi anar.

Shift

  La Maj col·loca l'eina aclareix o crema en mode línia recta. Si es manté premuda la Maj mentre feu clic al Botóesquerre s'aclarirà o s'enfosquirà en línia recta. Els clics consecutius continuen aclarint o enfosquint en línies rectes que s'originen des del final de l'última línia.

#### 3.17.3. Opcions

Figura 14.86. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Mode, Opacitat, Pinzell, Mida, Relació d'aspecte, Angle, Espaiat, Duresa, Força, Dinàmiques, Opcions de les dinàmiques, Dispersador, Pinzellada suau, Bloca el pinzell per veure'l, Incremental
  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.
Vora dura

  Aquesta opció fa un contorn dur a la zona tractada.

Tipus

  L'efecte aclareix il·lumina els colors.

  L'efecte crema enfosqueix els colors.

Franja

  Hi ha tres maneres:

  - Ombres restringeix l'efecte als píxels més foscos.

  - Tons mitjos restringeix l'efecte als píxels de to mitjà.

  - Clars restringeix l'efecte als píxels més clars.

Exposició

  L'exposició marca com serà de fort l'efecte de l'eina, una fotografia amb més o menys exposició. El lliscador té per defecte 50, però pot variar de 0 a 100.

3.16. Empastifa |  | 4. Eines de transformació

Report a bug in GIMP Informa d'un error de documentació