### 6.21. Finestres d'imatge

Figura 15.120. Preferències de la finestra d'imatge

Aquesta pàgina permet personalitzar diversos aspectes del comportament de les finestres d'imatge.

#### 6.21.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.21.2. Opcions

General

Fusiona el menú i la barra del títol

  Quan està activada, la barra del títol i el menú es mostraran junts en una barra. Això pot ser útil per estalviar una mica d'espai vertical a la pantalla. Això requereix un reinici abans que tingui efecte.

Utilitza «Mostra-ho tot» per defecte

  Això estableix el comportament predeterminat per a Mostra-ho tot. En obrir una imatge nova, s'aplicarà la configuració ací, i després es pot sobreescriure des del menú Visualitza quan sigui necessari.

Utilitza «Punt per punt» per defecte

  Usar «Punt per punt» vol dir que en l'escala 1:1, cada píxel s'ajusta a un píxel en la visualització. Si no s'usa «Punt per punt», la mida de la imatge mostrada la determina la resolució X i Y de la imatge. Consulteu la secció Ajustar la mida de la imatge per a més informació.

Velocitat del caminet de formigues

  Quan creeu una selecció, la vora es mostra com una línia discontínua que sembla moure's, marxant lentament al llarg del límit: en broma s'anomena «caminet de formiguetes». Com més petit sigui el valor introduït ací, més ràpid corren les formigues (i, per tant, distreuen més!).

Opcions de canvi de mida

Redimensiona la finestra quan s'ampliï/redueixi la imatge

  Aquesta configuració només afecta el Mode multifinestra.

  Si aquesta opció està activada, cada vegada que amplieu/reduïu la imatge, la finestra d'imatge es redimensionarà automàticament per a seguir-la. Si no, la finestra d'imatge mantindrà la mateixa mida quan amplieu la imatge.

Canvia la mida de la finestra en canviar la mida de la imatge

  Aquesta configuració només afecta el Mode multifinestra.

  Si aquesta opció està marcada, cada vegada que canvieu la mida de la imatge, escapçant-la o redimensionant-la, la finestra d'imatge, automàticament, es redimensiona. Si no, la imatge manté la mateixa mida.

Factor d'ampliació/reducció inicial

  Podeu triar que les imatges, quan les obriu per primera vegada, tinguin la mida ajustada de manera que càpiguen bé en la pantalla, o bé que es mostrin a escala 1:1. Si trieu la segona opció, i la imatge és massa gran per a encaixar en la pantalla, la finestra d'imatge només en mostrarà una part (però podreu desplaçar-vos per les altres parts).

6.20. Comportament d'ajustament de la interacció del llenç |  | 6.22. Aparença de la finestra d'imatge

Report a bug in GIMP Informa d'un error de documentació